بسم الله والصلاة والسلام على رسول الله اخواني واخواتي في الله ربنا يبارك فيكم وربنا يحفظكم. الغرفة الصوتية موقع الطريق الى الله. اخوانا واخواتنا سنة اولى وتانية في في المعهد القرآني الدعوي وجميع شبابنا وبناتنا ربنا يبارك فيكم ويحفظكم لا زلنا مع لقاءات سورة العنكبوت. النهاردة ان شاء الله اللقاء التامن يا جماعة ركزوا معي بقى في هزه
المهمة جدا جدا جدا زي ما قلت لكم صورة العنكبوت موسوعة المشاكل اللي بتقابل الملتزمين في بداية طريق الالتزام يعني صورة العنكبوت دي موسوعة الفتن اللي بنقابلها في بداية الالتزام. تسعة وتسعين في المية من اللي انتكسوم في الطريق لان هم مش فاهمين مشاكل سورة
العنكبوت. لان هم كانوا محتاجين يدرسوا هزه السورة الخطيرة العظيمة. عشان كده قلت لكم ان احنا بنستخرج من سورة العنكبوت موسوعة مشاكل الملتزمين المشاكل اللي بتقابلنا في الطريق اللي قابلتني انا وانا لسة طالب في الكلية ووقفتني وشلتني كزا سنة من حياتي وضيعت مني كزا سنة من حياتي
لاني ما لقتش حد يوجهني فيها. ما لقتش حد يفهمها لي. المشاكل دي يا جماعة انا شفته قدام عيني جثث ياما. مترمية على طريق الدين. جسس غرقانة ده في بحر الالتزام لان هي ما لقتش حد يوجهها في هزه المشاكل. احنا النهاردة في اللقاء التامن في قول الله سبحانه وتعالى
وقال الذين كفروا للذين امنوا اتبعوا سبيلنا ولنحمل خطاياكم وما هم بحاملين من خطاياهم من شيء لكاذبون وليحملن اثقالهم واثقالا مع اثقالهم. وليسألن يوم القيامة عما كانوا يفترون. آآ آآ
المرة اللي فاتت عن آآ فاذا اوزي في الله جعل فتنة الناس كعذاب الله قلنا مشكلة التهديدات والخوف ان انا لو مشيت في الطريق ممكن يحصل لي مشاكل من اهل الباطل وقلنا قبلها مشكلة الوالدين ووصينا الانسان بوالديه حسنى مشكلة الوالدين ان هم اول
اتنين بيقفوا في وش الملتزم والملتزمة وبيحاربوا التزامهم لانهم اكتر ناس بيحبوك وبيحبوك. فاكتر ناس وقفوا في وشكم وخدنا روشتات عملية للتعامل مع المشاكل اللي فاتت النهاردة بقى يا جماعة درس عمل جديد في مشكلة جديدة من مشاكل الملتزمين اللي بتتكلم عنها الايات. هنتكلم النهاردة ان شاء الله في اربع محاور. المحور الاول شرح
هزه الايات. الاول نفهم المعنى. وقال الذين كفروا للذين امنوا الذين امنوا دول ناس مشيوا في الطريق خلاص. ناس فصلوا عن طريق الفساد خلاص. ناس التزموا البنت التزمت خلاص الولد الشاب التزم عايزين منه ايه؟ انت عايزة من الشاب اللي كان ماشي معك ايه؟ انت عايز من البنت اللي كنت بتحبها قبل ما تلتزم ايه
انت انت انتم عايزين من صاحبكم اللي كان بيسهر معكم ويشرب مخدرات معكم ويقضي معكم. بعد ما التزم ايه ؟ سيبوهم بقى يشقوا طريقهم لربنا. انت انت عايزة ايه من صاحبتك اللي كانت انتيمتك وكنتم بتسهروا طول الليل تتكلموا مع بعض هي قالت للشاب اللي بتكلمه ايه وانتم قلت للشاب اللي بتكلمي ايه
منها ايه سيبيها بقى تنقز نفسها من النار. ما انتيش قادرة تبقي زيها. عايزة لسة منها ايه. لا يا جماعة مش ده اللي بيحصل اللي بيحصل ان الصحبة القديمة بيعتبروا ان صاحبهم او صاحبتهم اللي سابوهم دي مصيبة. الواد الواد هيضيع. الواد هيضيع نفسه. الواد هيمشي مع الارهابيين
بنت هتعيش مخنوقة طول عمرها انقزوا صاحبكم. انقزوا صاحبكم وارحموه من حياة الضياع اللي هو رايح فيها. فبيحسوا ان دي رسالة ان هم ينقزوا صاحبهم ويرجعوه وبيحسوا ان دي اهانة. يعني انت قصدك ان احنا ناس وحشة؟ قصدك ان احنا ناس فاسقة؟ قصدك ان احنا ناس فاسدة؟ لأ يا حبيبي. ما هو مش انت اللي هتتصلح الوقت
وتسيب المخدرات وتبقى حياتك نضيفة. وتبقى نفسيتك جميلة وتسيبنا احنا موحولين. احنا مش قادرين نبقى زيك. يبقى الحل ان انت اللي ترجع وتبقى ازينة ما ينفعش لان انت طهارتك هتفضح الدنس اللي احنا فيه. لان انت الجمال حياتك هيفضح القبح
احنا في فما ينفعش زي موزفين بيرتشوا وجه موزف قال انا ما عدتش اخد رشوة ما ينفعش يا حبيبي. ما ينفعش نسيبك. لازم تاخد رشوة زينا انك انت كده بتهيننا وكده بتزهر العورات اللي عندنا. وقال الذين كفروا الذين امنوا ده دي دعوة مضادة بقى يا جماعة المفروض ان احنا بنتكلم عن الدعوة الى الله. دي الدعوة
الى الضلال. يعني اهل الباطل شغالين في الدعوة. واحنا ضعفاء في الدعوة. يعني العصاة شغالين في دعوة الملتزمين والملتزمين ما هماش شغالين. في دعوة شفتم الازمة اللي احنا وصلنا لها. شفتم احيانا ضعف الالتزام بيوصل لدرجة ايه ؟ وقال الذين كفروا للذين امنوا
للذين امنوا يعني يعني مش لواحد معين. ده هيحاولوا مع الكل. يعني اول ما الشاب التزم بقى له قيمة فجأة وبقى عائزين يرجعوه. وهو اصلا لما المعاصي ما كانوش بيبصوا له. كانوا بينزلوا يسهروا وما يتصلوش به. كانوا بيروحوا الطلعة ويتخنقوا لو قالوا ان فلان جاي. كانوا بيرتبوا ماتش الكورة وما حدش
افتكروا فجأة بقى مهم وفجأة سبحان الله ليه؟ لان هم عايزين كل الملتزمين ينتكسوا. اتبعوا سبيلنا ولنحمل خطاياكم. يعني ايه اتبعوا احنا الصح. السبيل هو الطريق الموصل الى الغاية. احنا الطريق اللي هيوصلكم للنجاح. احنا طريق السعادة. احنا طريق المتعة. اتبعوا سبيلنا
تعالوا امشوا معنا في الطريق بتاعنا. احنا الطريق عايزين السعادة طريقنا طريق السعادة. عايزين اللزازة والمتعة وكل الحياة الجميلة الحاجة عندنا احنا عايزين تعيشوا مبسوطين ودماغكم دي كلها دماغ جميلة بقى وعاملين دماغ تعالوا عندنا عايزين النجاح عايزين التقدم
عايزين النهضة عايزين التنمية. عايزين كل حاجة في الحياة كل حاجة جميلة عندنا. احنا طريق اللي عايز يعيش. اتبعوا سبيلنا. احنا الصح. طب وافرض طلعنا احنا غلط وانتم الصح. ولا احمل خطاياكم بسيطة جدا يوم القيامة يا عم. لو طلعت انت الصح احنا هنشيل زنوبك كلها. بس تعال ارجع معنا. ولو طلع
فيه كفارات فلوس تتدفع عن الزنوب اللي انت عملتها هندفع لكم الكفرات. احنا معنا فلوس. احنا ناس متنغنغة ومتبشرقة مش فقرا زيكم. مش ناس معناش فلوس زي الملتزمين والملتزمات زيكم ده احنا ناس معنا فلوس كتير اوي. ها اتبعوا سبيلنا احنا الصح ولنحمل خطاياكم. ولو طلعنا احنا غلط وانتم الصح هنشيل الليلة دي كلها
عندكم يوم القيامة ما تخافوش وما تقلقوش بس تعالوا معنا وما هم بحاملين من خطاياهم من شيء. وما هم بي. الباء دي باقي الملابسة. يعني ادنى ملابسة بتنفيها الاية. وما هم بي
ولا اقل زنب هيشيلوه وما هم بحاملين من خطاياهم. المين دي تفيد التبعيض ولا اصغر معصية هيشيلوها عنهم. كدابين نصابين بيضيعوا مصيرك وانت مش فاهمة. صاحبك القديم بيضيعك وانت ما انتاش حاسس. وما هم بحاملين بقت بقى الملابسة مع مين
افادت انه صفر لن يغنوا عنك شيء امام الله فوقي. مش هيعملوا لك حاجة يوم القيامة. هيضيعوكي ويسيبوكي. صاحبتك القديمة اللي عايزة ترجعك هتضيعك وتسيبك. يوم القيامة ما حدش هيعمل لحد حاجة في الاخرة. وما هم بحاملين من خطاياهم من شيء. انهم لكاذبون. انهم
الكذبون ده الشعار يا جماعة اللي لازم يبقى في قلوبنا ده الشعار اللي لازم المجتمع كله يتعلمه تجاه حاجتين تجاه كلام الاعلام عن الدين وكلام الاعلام عن اهل الدين انهم لكاذبون اللي ضيع الاعلام التلات سنين اللي ضيع الناس التلات سنين اللي فاتوا انهم صدقوا الاعلام. انهم صدقوا كلام الاعلام على اهل الدين. كلام الاعلام على الناس اللي ضحى
عمرها عشان شريعة ربنا وعشان دين ربنا. انهم لكاذبون. اوعوا تصدقوا الاعلام. اتنين اوعوا تصدقوا صحابكم القدام. حتى لو بيحبوكم. حتى لو عايز يرجعك بدافع الحب حتى لو هي عايزة ترجعك بدافع الحب هو بيحبك بس هو مش عارف الصح فين. انهم لكاذبون. اوعوا تصدقوهم والا هتضيعوا نفسكم
انهم لكازبون ده شعار. يا ملتزم يا جديد. يا ملتزمة يا جديدة. اكتبوه قدامكم عشان تفتكروا كل ما الاعلام او اصحابكم القدام يحاولوا يرجعوكم انهم لكاذبون. وبعد كده اية مهولة بتصورهم بتكشف لك حقيقة صاحبتك اللي عايزة ترجعك يوم القيامة جايبة مشهدين يوم القيامة
وليحملن اثقالهم واثقالا مع اثقالهم. المشهد الاول المشهد التاني وليسألن يوم القيامة عما كانوا يفترون. المشهد الاولاني ولا يحملن اثقالهم واثقالا مع اثقالهم ده في الحشر اثقالهم الذنوب بتاعتهم وهم شايلين بقى احمال تقيلة جدا في حر القيامة وشمس القيامة وورق
واثقالا مع اثقالهم. يعني ايه اثقالا مع اثقالهم؟ دول شياطين الانس دول الشاب اللي كان في الجامعة اللي كان كل ما شاب ييجي معه عربية الشاب ده يقوم جاي جايب له ازايز خمرة وجايب له تلات هاردات ديسك ماليين افلام
مليانين افلام قزرة عشان يعلموا سكة الخمر والزنا. والعياذ بالله شاب حقيقي موجود. اهو ده بقى واثقالا مع اثقالهم. لانه ضيع كم واحد؟ المتبرجة اللي وهي ماشية متبرجة علمت الف بنت في اعدادي وسانوي انها تطلع متبرجة سيئة عشان تتعاكس زيها وتعيش شبابها زيها. ديت الزنوب المتعدية يا جماعة
ودي من اخطر الحاجات على النت والفيس والواتس تشيير الكليبات تشيير الاغاني تشيير اخبار آآ يعني الاخبار اللي فيها حاجات حرام وتثير الشهوات. يبقى ولا يحملن اثقالهم واثقالا مع اثقالهم. منزر هؤلاء الصحبة اللي هم عند ربنا شياطين انس وانت
شايف حقيقتهم وهم في ارض الحشر شايلين كل الاثقال دي وهيموتوا. هيموتوا شايلين ذنوبهم والذنوب اللي ضيعوهم وسمعوا كلامهم. واثقالا مع اقوالهم. طب والصاحب اللي اتأسر بقى وانتكس بسببهم؟ ما هو شايل الاسقال بتاعته هو كمان. المشهد التاني مشهد العرض على الله بقى مش الحشر. وليسألن يوم
القيامة عما كانوا يفترون. لحزة رعب يا جماعة لحزة العرض على الله. لما ربنا يسألهم انتم حاربتم ديني ليه؟ انتم جرأتم عبادي علي ليه ان صديتم اللي جايين لي عن الطريق ليه ؟ واذكارا مع اذكارهم. اخطر تهمة على الاطلاق ممكن يتحاكم واحد عليها في المحكمة ايه
يقول لك تحريض الناس على قلب نظام الحكم. اول ما تسمع الكلمة دي تعرف ان ايه في اعدامات هتتقال وفي احكام رهيبة تتقال تحريض الناس على قلب نزام الحب. اهو دول هيتحاكموا يوم القيامة تحريض الناس على التمرد على الملك على ملك الكون كله. تحريض
الناس على قلب نظام الحكم الرباني. ومخالفة شريعة حاكم الكون كله. الله! فتخيل بقى وليسألن يوم القيامة عما كانوا يفطرون وهم واقفين سؤال رهيب وفي موقف رهيب وهم واقفين يعرضوا على الله. انتم ايه اللي خلاكم تحرضوا الناس ضدي؟ هيقولوا ايه؟ فيعني ده آآ
النقطة الاولانية اللي هي آآ المعنى بتاع الايات. نبدأ نفهم معنى الايات. ندخل للنقطة التانية بقى اللي هي مشاكل الملتزمين اللي في هذه الايات. الاية دي اجمالي كده جمعت مشكلة اساسية مشكلة صحبة السوء. مشكلة اصحاب زمان. يبقى ده العنوان بتاع الملف. ولكن حقيقة داخل الاية سبع
رهيبة في طريق الملتزمين الجدد. الاية جابت سبع عوائق مرعبة لازم ناخد بالنا منها. ولكن العنوان العام للملف عشان نفضل فاكرين الاية صحبة السوء ومحاولتها لارجاع الملتزم الجديد والملتزمة الجديدة. الجاية جابت سبع عوائق. ايه هم السبع عوائق؟ العائق الاول
الكلام التفصيلي بقى اللي لازم نفهمه كويس جدا. العائق الاول التعلق بالصحبة القديمة. ان في ناس عندها مشكلة تعلق بالصحبة القديمة عشان كده معظم الشباب مش عايز يلتزم ليه ؟ اسيب اصحابي ازاي ؟ ازاي ؟ ده انا ده انا ده انا وانا معهم اعيش حياة خنيقة امال لما اسيبهم ده انا لو سبتهم اموت
وغير كده لو اتصلوا بي وقالوا لي عايزينك وتعال وانزل اقول ايه ؟ اتكسف مقدرتي يا ابني هتودي نفسك جهنم كزا في ايه ؟ واصحابي هيزعلوا وكمان هيزهقوا مني. اما يلاقوني انا بقى ساعة الصلاة انا رايح اصلي يا جماعة. هيمسكوني تريقة وكمان هابقى اللبانة اللي في بقهم. وكمان هابقى انا عم الخنيق بقى بتاعهم. اللي عايز اوقف
العربية واحنا مسافرين عشان اصلي وعايد ما اقدرش انا لو التزمت آآ اصحابي هيسيبوني ما اقدرش اصحابي يسيبوني. يبقى دي اول حاجة. التعلق بالصحبة القديمة ده العائق الاول. التعلق بالصحبة القديمة. الحاجة التانية التأثر بسخرية الصحبة القديمة. يعني ايه التأثر بسخرية الصحبة القديمة؟ كان في شاب من الشباب وكان من الادب
شباب المنصورة. الشاب ده التزم وكان عنده عربية مرسيدس اللي بيسموها العربية الزلموكة ديت. في الوقت اللي اصلا ما كانش حد راكب حاجة اسمها لانسر ولا الكلام ده اصلا. يعني كان
طفرة بين شباب المنصورة اصلا. يعني يمكن افخم عربية راكبها شاب في المنصورة كلها. الشاب ده التزم وانطلق معنا في الدعوة. فمرة قال لي انا عايز انزل ادعو اصحابي. فنزلت
معه فعملنا عليهم جولة كده على اصحابه واقفين. فواحد منهم بيقول له تعال اقرأ لي الفاتحة على العربية بتاعتي. عشان تبارك لي العربية. انا مش واخد بالي يعني من تأسير الكلام. بعد ما مشينا
لقيت الشاب اللي التزم ده حنين برئة وودنه هتطلع دخان انا انا يقول لي تعال اقرا لي الفاتحة العربية انا يتريقوا علي ما كانش حد منهم بيعرف كلمني ما كنش في اول مرة احس فعلا ساعتها يا جماعة تأسير سخرية الصحبة القديمة على الملتزم الجديد. الولد كان هيتجنن كان هيفقد عقله
يوميها. يبقى تاني عائق التأسر بسخرية الصحبة القديمة. انهم يقعدوا يتريقوا عليه. انا نفسي يعني حصل لي حاجات زي ديت اول ما التزمت في الكلية ان انا الاقي بقى ايه
الصحاب القدام اللي هو اصلا منهم ناس يعني ما كانش يعرف يقف معك اصلا او يعني كان بالنسبة له انت بقى حبيبه وانت بقى حاجة جميلة. وهو بقى بيبص لك بالزهيق
واستهزاء ويا عم ويقول لك يا عم انا ولد بايظ والبنت دي بنت بايظة واحنا نازلين الجامعة تبوز انتم عايزين مننا ايه؟ التأسر بسخرية الصحبة القديمة ده العائق تاني ودي من الحاجات اللي بترجع الناس. العائق التالت احنا عايزين نقول يا جماعة اسباب الانتكاس من هزه الاية. هزه الاية جمعت خمسة وتسعين في المية من اسباب
هزه الاية جمعت خمسة وتسعين في المية من اسباب الانتكاس في الاية دي اهي. خمسة وتسعين في المية من اسباب الانتكاس في الاية دي. ايه اسباب الانتكاس في الاية؟ سبع
اسباب. السبب الاول التعلق بالصحبة القديمة. مش قادر اسيب الصحبة القديمة. ما اقدرش اسيب اصحابي. ما اقدرش اعيش من غير اصحابي. السبب التاني العائق التاني بقى او السبب التاني من الانتكاس في هزه الاية التأثر بسخرية الصحبة القديمة. ياما ناس اول ما اتريقوا عليهم خلاص يا عم هو انا ايه اللي هيجيب لي التريقة
الا يجيبها لي انا فاكر شاب ما كانش عايز يلتزم بسبب اصحابه هيتريقوا علي. فالشاب مرة نزل فجم يهجموا عليه قام هو اللي هاجم عليهم. فكلهم احترموه اول ما اتكلم في الدين
راحوا له عايزك في ايه ؟ قال له عنها خاصة. عايزك نص ساعة لوحدنا عشان يشتكي لك من مشكلة. الولد رجع لنا هيتجنن هو دا ملتزم لحد دلوقتي. كل دول بفضل الله لحد دلوقتي ملتزمين. هيتجنن
انا اصحابي كلهم لافين حوالي وكل واحد عايز يقعد معي انا. انا بقيت مهم. انا الالتزام خلاني مهم. سبحان الله العزيم. يعني ده كان منتكس بسبب اسباب سخريتهم اما احترموه عملت دفعة رهيبة في التزامه. المفروض انه ما يتأسرش اصلا سلبا ولا ايجابا. السبب التالت للانتكاس. السبب التالت لانتكاس خمسة
تسعين في المية من الملتزمين والملتزمات. في هزه الاية التأثر بسخرية الاعلام والناس عموما. اه. اهي دي نقطة بقى تانية. غير سخرية الصحبة القديمة. سخرية الاعلام الفيلم الارهابي ومسلسل العائلة وفيلم طيور الزلام وفيلم وكلام التوك شو ويجيبوا شيخ ويقعدوا يتريقوا عليه في برنامج التوك شو. فبقى
اغنية الاعلام فيه ناس ما تحتملش انها تبقى مادة للسخرية. ما يحتملش انه يبقى منضم مع فريق بيتريق عليه. فده السبب التالت الانتكاس. السبب الرابع للانتكاس. التأثر بسخرية المجتمع ده غير سخرية الاعلام. يعني ايه سخرية المجتمع؟ يا جماعة
تسعين في المية من الستات اللي فوق التلاتين سنة. يعني ليه خلاص واحدة ست متجوزة ومخلفة عندها تلات اربع عيال او عيلين تلاتة. وتلاقيها نازلة النادي لابسة ولابسة الطقم البنطلون وعليه اللبس بقى الديق ومتبرفنة برفان يعني ايه اه اه مدة طويلة
اه وتلاقيها ماشية بمنظر ولابسة انت يا بنت عاملة كده ليه؟ لما تيجي تتكلم مع دول التسعين في المية منهم متدينات اصلا متدينات فعلا من جوة امال عاملة كده صورتي قدام المجتمع. وجوزي لما يلاقيني آآ لابسة لبس آآ شيخة والبنات كلهم لابسين كده هيتأسر بهم وهيكرهني. واقول للمجتمع ايه
وصحباتي في النادي ويقولوا لي انت اللي فلاحة وانت اللي مش مودرن وانت اللي مش استايل وانت عاملة في نفسك كده ليه؟ تسعين في المية يا جماعة من الستات لفوق تلاتين سنة ومن باب اولى اربعين سنة اللي ماشيين بالمنزر ده بسبب ضغط المجتمع. وعدم القدرة على تحمل سخرية المجتمع
لما يمشوا لما يمشوا بمنزر ملتزم. سبحان الله العظيم! يبقى ده السبب الرابع. السبب الخامس من اسباب الانتكاس في هزه الاية السبب الخامس احنا كده بقى لنا ايه مسلا ربع ساعة مسلا؟ السبب الخامس من اسباب الانتكاس في آآ هزه الاية الانبهار بغير الملتزمين. وده كلام خطير جدا
كلام بصوا يا جماعة رقم خمسة داهي في العوائق السبعة واسباب الانتكاس السبعة اللي هي بتمسل سبب انتكاس خمسة وتسعين في المية من الملتزمين الخامس دهو ده مموت دافع الدين في صدور معزم الشباب دلوقتي. الانبهار بغير الملتزمين. انا بنزل للشباب على القهاوي بلاقيهم مبهورين بالغرب. مبهورين
برة انت جاي تكلمه هو عايز انا باحس يعني انا باحاول اقرا اللجوء. اللي جواه انا باحس انه عايز يقول يا عم سيبونا ننجح. يا عم سيبونا انا هاجر مرة بقى ونعيش حياتنا. برة ناس مرتبة. ناس منظمة. ناس ناجحة. ناس طلعت القمر. ناس شقت الزرة. ناس نشروا الكمبيوتر في كل بيت في
عالم ناس عملوا الفيمتو سانية ناس برة ناس ناجحة ها ما هي دي بقى ايه يعني التأسر بالنجاح الغربي اتبعوا سبيلنا سبيلنا الطريق اللي هيوصل للنجاح. هم دول الناس اللي عندهم الطريق اللي هيوصل. احنا هنفضل متخلفين كده على طول. بلادنا دي هتفضل على طول تحت حكم طغاة. لازم مصلحتهم ان الشباب يفضلوا
فاشلين ويفضلوا مزلومين. احنا مش هنعرف نغير الواقع ده. سيبونا بقى نمشي ورا الغرب في كل حاجة. في اللايف ستايل الغربي في الفكر الغربي. في الحصول على الغربية في الهجرة للغرب في في النمط الغربي في صحوبية الشباب للبنات والنمط الغربي في قضاء الوقت والنمط الغربي في الزهاب للجيم والنمط احنا
خد كل حاجة منهم وزي ما قال كده العلمانيين زمان حتى الفيروسات التي في امعائهم. احنا هناخد كل حاجة منهم. سيبونا سيبونا ننجح زي ما هم نجحوا كنا ناخد كل حاجة منهم حلوة ووحشة. فكارسة الشباب الوقتي الانبهار بالغرب. الانكسار النفسي امام الموديل الغربي. الناس اللي قدرت تنجح
انشئ حضارة واحنا ناس لسه الحكام الفاسدين موديننا في ستين داهية وانتم يا اهل الدين جايين عايزينا نسيب قصة النجاح الدنيوي والطموحات الدنيوية والتنافس الدنيوي عشان نقدر نعيش. ونقدر نسترزق ونقدر نتجوز. وجايين تقولوا لنا الدين والاخرة. احنا اسفين وار اوفلي سوري. احنا
مش هنقدر ان احنا نسمع الكلام بتاعكم يبقى ازا آآ آآ يعني ده عائق مرعب الانبهار بغير الملتزمين بالنجاح بتاعهم بالمتعة بتاعتهم بالانطلاق بتاعهم يبقى ده ودي بقى اتبعوا سبيلنا برضو. عايزين تبقوا مبسوطين؟ عايزين تبقوا ناجحين؟ عايزين السبيل اهو. سبيلنا. بس ده فيه معصية لله. يا عم بقى شيل قصة اديني الوقتي بالموضوع ما لي الدين
شل قصة الدين وابقى اتفاهم انت بقى ايه في قصتك مع الدين بعد كده. بس اما ابقى تنجح. دي عقلية ناس كتير جدا دلوقتي يا جماعة. السبب السادس للانتكاس في هزه الاية
التأثر بالتشويش الاعلامي من اهل الباطل. يعني ايه التأسر بالتشويش الاعلامي؟ ده غير التأسر بسخرية الاعلام. التأسر بالتشويش الاعلامي اللي هو ولنحمل خطاياكم مين قال ان ده الدين؟ مين قال ان انتم صح؟ احنا الصح انتم الغلط. عشان كده تجيب بنت متبرجة جدا تبرج فاحش. وتجيب شيخ وتقعد تتريق عليه. هي
تقول للناس ايه؟ عايزة تقول للناس انه ام شعر وام كاسية عارية فاهمة في الدين اكتر من من ابو عمامة وابو دهن. يعني عايزين يوصلوا رسالة خبيثة مين قال ان بتوع الدين بس هم المشايخ. مين قال ان الناس دي يا بتوع الاخلاق بس عايزين يكسروا مبادئ جوة الناس. عشان كده ده حرب عقائدية
هدية خبيسة جدا. اللي هي مين قال ان ده الدين؟ مين قال ان دول الصح اصلا؟ مين قال ان هم دول اصلا القدوة اللي نمشي وراها؟ مقدمة برنامج ممكن تبقى قدوة احسن من اكبر شيخ في التيار الاسلامي. هم عايزين يوصلوا الناس لكده. يبقى التأسر بالتشويش الاعلامي من اهل الباطل عشان كده بيحاولوا الوقتي
ولنحمل خطاياكم. يعني يا عم مين قال ان انتم اللي صح اصلا؟ عشان كده بيحاولوا الوقت يصعدوا بتوع التوك شو ومقدمي البرامج انهم يبقوا هم قدوات المجتمع مش توخ ولا الموجهين الدينيين؟ فدي نقطة في غاية الخطورة. السبب السابع من اسباب الانتكاس في الاية وعوائق الالتزام في الاية. اسباب ان الناس تنتكس
بعد ما راحت وعوائق ان ناس تدخل اصلا. يعني يعني دي عوائق الالتزام واسباب الانتكاس. سبع حاجات سبع عوائق وسبع اسباب في هزه الاية. الحاجة سبعة التأثر بجهد الصحبة القديمة. على الملتزم الجد. يعني ايه التأسر بجهد الصحبة القديمة
يا جماعة التجارب آآ الصحبة القديمة اول ما صاحبهم بيلتزم او صاحبتهم بتلتزم بيعتبروا ان هو ضاع. الحقوا الولا بيضيع هتسيبوه ازاي؟ احنا كان معنا شاب كان جاي معنا في رحلة ايامنا الحلوة اصحابه سرقوا منه المحفظة والبطاقة والفلوس والموبايل وهو نايم ليلة الرحلة بتاعة عيننا الحلوة
عشان ما يعرفش ييجي خايفين عليه الولا الارهابيين هيضيعوه. هيدحكوا عليه. يعني فيه شاب اصحابه بعد ما التزم جابوا فتاة في شقة وقالوا له تعال ادعونا الى الله ومش عارف ان فيه فتاة واول ما جه خرجوا وقفلوا الشقة عليه ووقع في الزنا ليلتها مع هزه الفتاة
والعياذ بالله بسبب ان الخطة اللي هم عملوها له عشان يرجع تاني. يعني رتبوا له الوقوع في الزنا عشان يرجعه تاني. انا اعرف شاب يعني كان وشه منور حبيبي وقعدنا مع بعض قعدات في المسجد والشاب ده آآ انتكس. ولما سألت انتكس ليه قالوا ده كان تاجر دهب الشاب ده تاجر دهب
وغني جدا وبالعائلات المشهورة اه اه قالوا اصحابه بقى لهم سنة متراهنين ان مين اللي يشربه مخدرات تاني ورجعوا شربوه مخدرات ده ساعات بيبقى بدافع الحب فعايزين يرجعوا صاحبهم بقى وما يخسرهوش وساعات بيبقى بدافع الحقد ان ما يبقاش هو نضيف وحياته سليمة واحنا اللي نضيع وندمر
بالمخدرات وبالمعصية والنتيجة في الاتنين واحد وهي غضب الله والعياذ بالله. يبقى ازا اصحابك القدام دول بقوا خطر خد بالك منهم. دول بقوا خطر رهيب على دينك دنيتك فلازم تحزر. يبقى دي النقطة التانية يا جماعة وهي عوائق الالتزام واسباب الانتكاس. السبعة من خلال هزه الاية التعلق بالصحبة القديمة
التأسر بسخرية الصحبة القديمة. التأسر بسخرية الاعلام. التأسر بسخرية المجتمع وضغط صورة المجتمع. والناس هتقول علي ايه؟ الانبهار بنجاح غير الملتزمين وغناهم ووضعهم الدنيوي الحاجة السادسة التأسر بالتشويش الاعلامي من اهل الباطل. الحاجة السابعة التأسر بجهد الصحبة القديمة على الملتزم الجديد. دي النقطة التانية
النقطة التالتة بقى آآ النقطة التالتة خدوا بالكم احنا قاعدين نحلل يا جماعة عشان نشوف احنا فين عشان نخلص. النقطة التالتة بقى طب نعمل ايه ؟ طب انت الوقتي كده شرحت لنا
وبعد كده خرجت لنا من الاية اسباب الايه؟ الانتكاس واسباب العواقب. الكلام ده مزبوط. طيب انا عندي تلات اسئلة. قل يا حبيب قلبي. السؤال الاول يعني اسيب اصحابي العصاة ولا لا؟ انا دلوقتي واحد عايز التزم. اسيبهم ولا لأ؟ بص انا مش عايزك تسيبهم للابد. ولكن انت لازم تدرك ان في اول شهور في
التزامك لازم تبعد عنهم والا هيضيعوك. انت عارف انت لو التزمت وفضلت مع الصحبة القديمة هتبقى عامل بالزبط زي واحد بيجري على الجامع. بس هو راكب سفينة ماشية في اتجاه الجامع هيشدوك غصبن عنك. زي ما شفنا حالات كتير جدا جدا. يعني يعني آآ آآ لو انت بتغرق مع مجموعة من الناس جت سفينة رماها
طوق نجاة. لو انت قلت انقزهم معي انت وهم هيضيعوا وهتغرقوا. امسك طوق النجاة. واطلع ولما تستقر في السفينة ارمي لهم طوق النجاة وطلعهم. انما في الاول مش هتقدر وانت والصبح احنا كنا في اول التزامنا اشوف صحبتي القديمة اجري اهرب من شارع جانبي ليه؟ ما هو انا هضيع مش هقدر حتى لو صحبة غافلة وليس
عصاة مجرد ان هم مش اتجاههم النفسي مش الالتزام الوقتي. آآ آآ وانت لو سبت هييجوا لو انت سبت هييجوا ويلتزموا هييجوا رمضان الجاي. هييجوا عشر ذي الحجة اللي بعدها. هييجوا رمضان اللي بعده بس لو شافوا سماتك. فانت سباتك هو اكبر حاجة هتخليهم ييجوا آآ آآ بازن الله
سبحانه وتعالى. يعني انا سبحان الله يعني آآ لما كنت في اوغندا شب يعني خلى اسمه حازم بعد ما اسلم. الشاب ده انا كنت في قرية النصارى اللي فيها كل ما اقول حاجة يقعدوا يدحكوا. يقعدوا يضحكوا انا مش عارف هم بيتريقوا ليه! يعني مش فاهم
الشاب ده فجأة سخن وقام طالع واعلن اسلامه. فهم كل تريقاتهم اتقلبت عليه. قاعدين يبصوا له ويضحكوا ويسخروا منه. عمل ايه؟ عمل حاجة بهرتني قعد يبص لهم ويتريق كل ما يتريقوا عليه يتريق عليهم. كل ما يضحكوا عليه يضحك عليهم. سبب ثباته ده طلع حوالي خمستاشر ستاشر واحد اسلموا بعدها
بسبب سباته داهو بدأوا كلهم بقى ايه يطلعوا واحد ورا واحد. بسبب السبات بيجيب الالتزام ولكن اسبت في الاول لا تتأسر. آآ يبقى ترك الصحبة في البداية دي تضحية حتمية. حتمية اهرب منهم باب اي حجة. اهرب منهم. ولكن لو انت بقيت معهم دول خطر مرعب عليك الوقتي. تضحية حتمية في
هم ولا ربنا من فقد الله فمازا وجد ومن وجد الله فمازا فقد؟ طيب السؤال التاني بقى يا عم الشيخ اسيب اصحاب انا دلوقتي انت قلت لي سيب اصحابي الايه العصاة. خلاص انا هاضحي بس انت قلت لي اني مش هاسيبهم على طول لان انا باحبهم فعلا. وعايز لهم الخير في الاول بس. طيب امتى هانزل لهم ادعوهم الى الله
ما انت قلت فترة في الاول انزلوه مدعوم الى الله امتى ؟ الوقتي ولا امتى ؟ اوعى تدعوهم غير لما يحصل حاجة. ايه هي؟ اما لك صحبة صالحة الاول. يعني ايه ؟ يعني يا جماعة انا اعرف واحد والله رجع يدعو صاحبه اللي كان بيشرب معه مخدرات آآ قبل التزامه
والشاب ده كان بقى له خلاص سنتين ساب المخدرات والتزم وطلقة. صاحبه لما نزل يدعوه صاحبه خده في نفس القعدة شربه مخدرات. والشاب اللي انا عارفه ده مات بسبب المخدرات. فضل ملتزم وبيشرب مخدرات بقى يعني يعني اللي انا اعرفه ده آآ ما انتكسش. ما سابش الالتزام وما قدرش يسيب المخدرات
ومات بسبب المخدرات يعني سبحان الله العظيم قصة دامية شفتها قدام عيني وعشت احداثها قدام عيني. يبقى ليه ليه الشاب ده شرب مخدرات؟ لانه نزل له لوحده. ده لو كان بقى خد اتنين
من اصحابه الملتزمين معه. لو كان الصاحب السوء جه يشده كان يلاقي حد يسبته. يبقى اوعى تنزل لصحابك القدام وانت لسه ما لكش صحبة صالحة لازم الاول يبقى معك صحبة وتنزل لهم بحد من الصحبة ديت. وعشان لو حد اتريق عليك زي صاحبي كده اللي اتريقوا عليه وقالوا له اقرا لنا الفاتحة على العربية لقاني جنبه ساعتها
لو كان ما لقانيش جنبه ساعتها كان ممكن يحصل له ايه بقى ؟ كان ممكن يتجنن. كان ممكن ينتكس. يبقى ازا امتى انزل لهم ادعوهم لما يبقى لك صحبة صالحة؟ لما يبقى معك صحبة
انزل ادعوهم. بحيس ان لو اتريقوا عليك او حاولوا يفتنوك يبقى انت معك ايه؟ حد يسبتك بازن الله سبحانه وتعالى. طب السؤال التالت بقى يا عم الشيخ؟ السؤال التالت قل يا حبيب قلبي. قل يا
اختي في الله لو سخروا مني بقى اعمل ايه ؟ يعني لو مسلا مسكوني في اي موقف ولا اي حاجة لو سخروا مني اعمل ايه ؟ اوعي تبقي رد فعل
اوعى تبقى دفاع هاجم اوعى تعيش في موقف ان هم اللي يقولوا لك اتبعوا سبيلنا ولنحمل خطاياكم. لأ احنا الصح. عشان كده ربنا كان يقول للنبي في القرآن فتوكل على الله انك على الحق
المبين انت الصح. هم الغلط. يبقى اوعى تعيش مهزوز. انا باعاني المشاكل دي يا جماعة مع ولادي الوقتي اللي لسة في ابتدائي. البنت لسة في ابتدائي صغننة ولابسة حجاب تنزل المدرسة صاحباتها كلهم كاشفين شعرها. شعرهم. وانت عاملة في نفسك كده ليه؟ وانت قلت لبنتي اوعي تسيبيهم يهجموا عليك اهجمي انت عليهم
قولي لهم انتم اللي غلط. قولي لهم انتم اللي لما هيجي وقت يمسكوا الحجاب مش هتقدروا انا اللي بادئة من دلوقتي. انا باخد حسنات من الوقتي حتى من وانا طفلة باخد حسنات
بازن الله سبحانه وتعالى امام الله سبحانه وتعالى. يبقى لو سخروا مني اعمل ايه هاجم. اوعي الدفئ اوعي تدافعي. هاجمي خليك انت المهاجم. ما ما تبقاش انت المدافع. ما تبقاش انت المدافع يبقى ديت اسئلة خطيرة ولابد من اجابات عملية لها. النقطة الرابعة بقى يا جماعة في هزه الاية. وهي ان
داعية لازم يبقى عنده بحس كده اسمه لمازا لا تلتزم؟ انا بعتبر ان البحس ده هو قمة فهم الدعوة الى الله. يعني الداعية او الشاب اللي شغال مع اصحابه في
الدعوة او البنت اللي شغالة مع صاحباتها. اللي لو انا سألته لو انا اديتك الوقتي ورقة واديتك ورقة وقلت عنوانها لمازا لا تلتزم؟ قولي لي اسباب ان البنات ما بتلتزمش ايه
ليه؟ قل لي اسباب ان الشباب ما بيلتزمش ليه؟ اللي هيعرف يكتب لي الورقة ديت ده اعمق واحد وصل لقمة فهم الدعوة الى الله. ليه؟ لان هي دي الخلاصة يا جماعة فيه ناس بتنزل تعمل جولات على القهاوي وتدعو فرديا وتدعو شباب ومش فاهمين اصلا اصحابهم مش راضيين ييجوا ليه؟ صاحبتك مش راضية تيجي ليه؟ يبقى دي
نقطة مهمة جدا هنا لماذا لا تلتزم ده تبع ايه بقى؟ ده تبع اتبعوا سبيلنا ولا احمل خطاياكم. الصحبة الصالحة عايزة تجيبنا. فاحنا الوقتي لازم احنا اللي نبقى هجوم. لازم احنا اللي نجيبهم. طب عشان نجيبهم
لازم نفهم هم مش عايزين ييجوا ليه؟ لازم تفهم نفسية صاحبك القديم ليه مش عايز ييجي؟ ليه غير انه متكبر في الاول وغير ان هو في الاول مش عايز يتكسر لك غير لما يشوف سباتك. غير الاسباب النفسية ديت. هو مش عايز ييجي ليه؟ لما انت هتفهم هتعرف تدعوه الى الله. يبقى النقطة الاولانية قل لي
شرح معنى الايات. النقطة التانية قلنا الاسباب الانتكاس من الاية. النقطة التالتة قلنا طب الاسئلة بقى يعني بعد ما فهمت ان ان اصحابي خطر وفهمت ان الكلام ده خطر طيب اتعامل معهم ازاي بقى اللي هو التعامل العملي دي النقطة التالتة التعامل العملي اسيبهم ولا افضل معهم؟ طيب امتى انزل ادعوهم؟ طب لو سخروا مني اعمل ايه؟ يبقى
كيف اتعامل مع الصحبة القديمة؟ ده النقطة التالتة. النقطة الرابعة اللي هي كيف ادعو الصحبة القديمة طب انا الوقتي خلاص انا بقى ايه خلاص معي صحبة جديدة وخلاص ورمضان اللي جاي قرب وانا عايز انزل بقى اسخنهم بمناسبة رمضان. لازم الاول تفهم هم ما بيلتزموش ليه
لمازا لا يلتزم دي قمة فهم آآ آآ الايه؟ آآ آآ فن الدعوة. اول حاجة يا جماعة آآ في اسباب عدم التزام الشباب سبب ان فيه معصية هو غرس فيها. يبقى لازم تاخد داء لازم تاخدي بالك صاحبتك ما بتجيش ليه؟ لان فيه معصية هو غرس فيها بيحبها ومش قادر يتخيل انه يسيبها. وعارف ان معنى
التزامه انه هيسيب المعصية دي هيسيب البنت دي. او هيسيب الموقع ده. او هي هتسيب الشاب الفلاني. يبقى ان فيه بنسميها هيدن فايل. هيدين فايل ملف خفي ما هوش راضي يعلن
معصية معينة متعلق بها وبيحبها ومش متخيل انه يسيبها. وعارف انه مش ممكن يلتزم الا لو سبها فيقول لك خلاص انا مش هلتزم. يبقى ده السبب الاولاني السبب التاني بقى ان الاحباط ان جواه انا حاولت التزم ميت مرة ونزلت صليت في الجامع شهر وشهرين وبعد كده انتكست تاني ما فيش فايدة. الاحباط
المواطن نفسه انه يقدر يكمل. فدي انت بتعالجها ازاي؟ ان انا ايدي في ايدك ومش هسيبك وانا معك وانت فعلا اول شهر في التزامه. هتفضل جنبه عشان تسنده. السبب تالت اه انه خايف بقى مش انه متعلق بمعصية معينة بيحبها انه خايف من طريق الدين. ازاي ؟ صاحبي التزم وسقط. صاحبي اللي بيدخل في طريق الدين لازم
ربنا بيبتليه. هو ربنا بيقول احسب الناس ان يتركوا ان يقولوا امن وهم لا يفتنون. يبقى لازم ابتلاء. عشان كده وانا بشرح لكم الاية دي في الاول. قلت لكم ان وهم ليفتنون مش معناه
ان لازم يحصل له مصيبة في دنيته. ان ان ابوه وامه يقفوا في وشه دي فتنة. انما الحاجة التانية دي اسمها ابتلاء. الابتلاء ده بيحصل للجميع. الكافر ابنه بيموت مسلم ابنه بيموت. الكافر بيجي له سرطان والمسلم بيجي له سرطان. دي سنة الدنيا. لازم الكل ايه؟ يبتلى. يبقى الحاجة التالتة اه انه خايف ان ان طريق
انه لو دخل لازم يبتلى هيسقط هيحصل له مشكلة فانا يا عم مش عايز ابتلى. انا اعرف واحدة ماتت تاركة للصلاة. يعني ماتت على قول كثير من العلماء انها كافرة
بسبب انها معتقدة ان هي لو صلت ربنا هيموت لها واحد من عيالها. والله يا اخواني شوفوا سوء الزن بالله. وصل لدرجة ايه! يا ابني انت لو دخلت طريق الدين ربنا
عليك. نعالج دي بايه؟ ان احنا نكلمهم عن الاسر الدنيوي للطاعة. زي درس مسلا واختارنا الله. وزي درس ايه؟ آآ ينتزركم ايام رائعة. السبب الرابع الخوف على الامن بقى انه معتقد ان اللي هيلتزم ده يتعمل له ملف يا ابني والله يا ابني كل الملتزمين ماشيين في الشارع ما حصل لهم حاجة. يبقى الخوف على امنه
السبب الخامس الخوف على رزقه ما حدش هيشغلني واشتغل ايه والدين بقى هيأيد طموحاته الدنيوية. اجي اقول انا مسافر برة اخد بورد امريكي ولا زمالة بريطانية تقولوا لا يا اخي خليك بجانبنا يا اخي. اجي اقولها يا ابني مين اللي قال لك ان الدين بيعارض الطموحات الدنيوية. بس انت هتحافز على دينك في اي مكان انت فيه
ومين قال ان الدين بيتعارض مع النجاح؟ اعظم حضارة في الامة حصلت واحنا اقوياء دينيا. السبب السادس من اسباب لمازا لا تلتزم؟ التعقيد من سورة الدين. ودي شباب كتير جدا انه يقول لك حياة الدين خنيقة. انا اصلا وانا مع اصحابي عندي وقت فراغ وخنقة واكتئاب طبيعي. امال لما اسيب اصحابي بقى لعاد قهوة ولا عاد
اول حاجة مش كل الحاجات دي حرام. تاني حاجة مين قال لك ان مش هيبقى عندك صحبة الز واجمل. تالت حاجة مين قال لك ان الدين ما فيهوش متع وحياة اجتماعية جميلة
تبقى التعقيد ان الدين ده اوضة ضيقة. حابسين نفسية نفسكم فيها وخانقين نفسكم. وكل حاجة حرام. والملتزم ده واحد قاعد في اوضة فاضية حاطط مصحف قدامه مش لاقي حاجة يعملها
وقاعد مخنوق لا بيتفرج على افلام اجنبية ولا يسافر ساحل شمالي ولا ولا طب انتم عايشين ازاي وحياة الدين مليانة لزة ولكن هو واخد صورة وهمية عن الدين ممكن بعض الملتزمين اصلا سبب في ان هو اداها له. يبقى ده بحس لمازا لا تلتزم وده بحس يا جماعة انا بكلفكم به. يا ريت
اي حد منكم كل واحد منكم وكل واحدة منكم يبعت لي ودكتور محمد رفعت بقى يستلم لمازا لا يلتزم الشباب؟ البحس دا كل واحد منكم ويكتب لي تلات اسباب خمس اسباب عشر اسباب. عشرين سبب على قد ما يقدر يكتب بقى كلام عميق. مش القضية انه يكتب اسباب كتير. انه يكتب اسباب عميقة وجوهرية
لمازا لا يلتزم الشباب؟ الشباب ما بيلتزموش ليه؟ الشباب مانعهم عن الالتزام ايه؟ زي ما قلنا في العوائق السبعة للالتزام منعهم سخرية اصحابهم او تعلقهم بالصحبة القديمة. منعهم الانبهار بالغرب والانبهار بغير الملتزمين. وهكذا اكتبوا يا جماعة الاسباب ده بحس انا مستني من دكتور محمد رفعت بحس
اهو دكتور محمد رفعت لماذا لا يلتزم الشباب والفتيات؟ وروني بقى انتم فهمكم ايه؟ وروني فهمكم آآ شكله ايه؟ آآ بكده يا جماعة نبقى احنا ان شاء الله بازن الله خلصنا الفتنة التالتة. الحلقة التالتة في الفتن. احنا احنا دي الحلقة
خدنا خمس حلقات في المقدمات بتاعة الصورة والترابط الموضوعي. والترابط الموضعي وزمن نزول السورة وكل الكلام ده. وخدنا تلات حلقات. كل حلقة فيه فتنة من الفتن خدنا حلقة فتنة الوالدين وخدنا حلقة في فتنة الظالمين والتهديدات. آآ آآ فازا اوزي في الله وخدنا حلقة النهاردة بفتنة
صحبة السوء والتأسر بالسخرية. اللي هي اتبعوا سبيلنا ولنحمل خطاياكم. ان شاء الله بازن الله آآ يعني احنا كده اتكلمنا كتير جدا جدا جدا عن الطريق والمشاكل اللي بتتقابل في الطريق هنرجع نتكلم تاني. ولكن من اول المرة الجاية ان شاء الله هنبدأ بقى السكاشن. يعني ايه السكاشن؟ العروض البطولية في ازمان الفتن. يعني
يعني من اول الاية الجاية بقى ولقد ارسلنا نوحا الى قومه. بداية بقى ربنا جايب لنا قصص انبياء في النص ليه؟ في نص السورة ليه؟ اول السورة فتن واخر السورة فتن
فبينها قصص انبياء ليه؟ عشان ربنا عشان الصورة تجيب لنا ناس عاشت في نفس الفتن النارية دي تحت قصفات نار الفتن دي وادت لا بطولي عظيم وادد اداء بطولي مهول عشان يبقوا قدوات لنا. لان الدين محتاج قدوات. الدين مش وعظ بس. الدين لازم يبقى فيه قدوات
هي قدام عنينا عشان نقلد. فربنا هيجيب لنا بقى نمازج عاشوا كل الفتن دي واشد منها الف مرة. ومع زلك خرج منهم بطولات مهولة خرج منهم قدوات مهولة وخرج منهم افعال مهولة في البطولة والمجاهدة والتضحية. فالمرة الجاية ان شاء الله بازن الله هناخد
السكاشن بقى. اول سكشن مع سيدنا نوح. تاني سكشن مع سيدنا ابراهيم. يبقى السيكشن الاول اللي هيدرس لنا سيدنا نوح. السيكشن التاني هيدرس لنا سيدنا ابراهيم. السيكشن التالت هيدرس لنا سيدنا لوط. يبقى هناخد سكاشن مع الانبياء بازن الله سبحانه وتعالى. وبعد كده نرجع تاني بقى نستأنف الفتن تاني. يبقى من اول المرة
القادمة بقى ان شاء الله. آآ هناخد موضوع السكاشن وهيبقى السير في الصورة اسرع من المعدل اللي فات شوية. بازن الله سبحانه وتعالى آآ آآ ولكن لكن هنعلق ان شاء الله بازن الله بازن الله ان ربنا ازن دون اخلال عشان يبقى سورة العنكبوت الشرح بتاعها ده موسوعة بقى معنا هنفرغها هنعملها كتاب هننشرها
بين الملتزمين والملتزمات بازن الله هيبقى فيه منهج تربوي موسوعة مشاكل الملتزمين بازن الله. سبحانه وتعالى. ربنا يسددكم ويبارك فيكم ويشدوا حيلكم يا جماعة يا اخوانا طالبة وطالبات المعهد القرآني الدعوي الالتزام بالمحاضرات. الالتزام بالسكاشن الالتزام بالامتحانات. يا جماعة شدوا حيلكم اوعوا
اضيعوا الفرصة المنهجية العظيمة دي. الورش الاخوية الورش الايمانية اللي فيها تشيك على دينكم. ان شاء الله بازن الله وكل قائد ورشة. كل قائدة ورشة هترفع لي عن الورشة بتاعتها ان شاء الله بازن الله. عايزين نلتزم يا جماعة حفز القرآن في المحطات السبعة. التعارف بينكم وبين بعض من طبعا الشباب لوحدهم والبنات لوحدهم
الجوالات اللي على هامش الدروس العامة بتاعتنا عشان نفوق الملتزمين والملتزمات. والشباب والبنات اللي على النت شدوا حيلكم شيلوا الرسالة. صورة العنكبوت بتقول والذين جاهدوا فينا لنهدينهم سبلنا. يلا جاهدوا يلا شدوا حيلكم. ربنا يستعملنا ولا يستبدل بنا. ربنا يبارك فيكم. كل مرة في نهاية اللقاء اللي بينا وبين بعض
بيبقى قلبي بيتمزق وانا حاسس ان احنا بنفترق يا جماعة. والله يا اخواني اخواني واخواتي قطعة من قلب الواحد. الواحد منتزر اللحزة اللي ربنا يجمعنا فيها بازن الله يا رب في الفردوس الاعلى تبقى حياة جميلة كده بقى بازن الله اخوانا على سرر المتقابلين. سبحانك اللهم وبحمدك اشهد ان لا اله الا انت استغفرك
واتوب اليك